קרסנודאר (כדורגל)

מועדון הכדורגל קְרַסְנוֹדָאר (ברוסית: ФК Краснода́р) הוא מועדון כדורגל רוסי מהעיר קרסנודאר, אשר מתמודד החל מעונת 2011 בליגת העל הרוסית.

הישג השיא של הקבוצה בליגה הרוסית הוא זכייה באליפות רוסיה בעונת 2024/2025 ומקום שני בעונת 2023/2024. קודם הגיעה 3 פעמים למקום השלישי (בעונות 2014/15, 2018/2019, 2019/2020). קבוצת הנוער של המועדון זכתה פעמיים באליפות רוסיה בכדורגל לנוער (בעונת 2017/2018 ובעונת 2022/2023) והקבוצה גם מפעילה קבוצת מילואים בליגת המשנה בשם קרסנודאר-2.

הקבוצה הוקמה בשנת 2008 על ידי איש העסקים סרגיי גאליצקי, בעלי רשת מגניט והיא מהווה מועדון פרטי. הקבוצה מארחת את משחקיה בOzon ארנה, המכיל 35,179 מושבים.
היסטוריה
הקבוצה הוקמה בשנת 2008 ביוזמת סרגיי גאליצקי, איש עסקים מקומי. היא התמודדה בליגה השלישית בחשיבותה במדינה לאחר שקיבלה מעמד של קבוצה מקצוענית מטעם מנהלי איגוד הקבוצות המקצועניות ברוסיה. כבר בעונת הבכורה סיימה במקום החמישי ובעונת 2008 העפילה הקבוצה לליגה השנייה בחשיבותה היא ליגת המשנה הרוסית, בעונת הבכורה ב-2009 התבססה במרכז הטבלה ועונה לאחר מכן החלה להציג כדורגל מרשים כאשר סיימה בצמרת הליגה.

בעקבות קשיים פיננסיים שהביאו להדחת סאטורן מהליגה הבכירה, קיבלה קבוצת קרסנודאר הזמנה ממנהלי ליגת העל הרוסית בכדורגל לתפוס את מקומה, כמי שסיימה שלישית בעונת 2010 והחל מעונת 2011 החלה הקבוצה להתמודד בפרמייר-ליג הרוסי. בדצמבר 2010 הקבוצה החתימה מאמן זר ראשון בתולדותיה: את המאמן הסרבי-צרפתי סלאבו מוסלין, שאימן בעבר גם את לוקומוטיב מוסקבה, הכוכב האדום בלגרד, חימקי מוסקבה, פ.צ. בורדו, לוקרן ואחרות.

עונת 2008 הייתה עונת הבכורה של הקבוצה כשהתמודדה באזור דרום של הליגה הרוסית השנייה. היא סיימה במקום השלישי המעניק העפלה לליגת המשנה — המועדון שיחק 34 משחקי ליגה, 22 מהם היו ניצחונות ו-6 הפסדים ו-6 שוויונות (תוצאות תיקו). יחס שערים של 23–60 ו-72 נקודות שנצברו במהלך העונה. מלך השערים היה דניס דורוז'קין (14 הבקעות)

עונת הבכורה שלה, ב-2009, בליגה הרוסית הראשונה, הקבוצה סיימה במקום העשירי ושיחקה 38 משחקים, מתוכם 14 ניצחונות, 10 שוויונות ו-14 הפסדים. יחס שערים של 47–50 ו-52 נקודות שנצברו. מלך השערים היה אנדריי מיכייב עם 8 שערים בלבד. בעונת 2010 הקבוצה סיימה במקום החמישי, לאחר 38 משחקים מתוכם 17 ניצחונות, 10 שוויונות ו-11 הפסדים. יחס שערים של 44–60, עם 61 שערים שנצברו במהלך העונה. מלך השערים היה ספרטק גוגנייב עם 17 שערים. ביולי 2010 הקבוצה העפילה לשמינית גמר הגביע הרוסי אחרי ניצחון על טום טומסק. את העונה הראשונה בליגה הבכירה הקבוצה סיימה במקום התשיעי.

לאחר שסיימה את עונת 2013/14 במקום החמישי בליגה הרוסית, הקבוצה התמודדה לראשונה בתולדותיה במפעלים האירופים והעפילה גם לגמר הגביע באותה עונה. בזכות המקום החמישי בליגה היא התמודדה בשלבי המוקדמות לליגה האירופית בעונת 2014/15, כבר בעונת הבכורה שלה באירופה, העפילה הקבוצה לשלב הבתים לאחר שניצחה באופן סנסציוני את קבוצת ריאל סוסיאדד הספרדית, בתוצאה 3:0, זאת לאחר הפסד 0:1 במשחק הקודם.

בעונת 2016/17 העפילה בפעם השלישית ברציפות לשלב הבתים של הליגה האירופית והעפילה עד לשלב שמינית הגמר לאחר ניצחון על פנרבחצ'ה הטורקית, לפני שהודחה על ידי סלטה ויגו הספרדית. רצף ההעפלות לשלב הבתים נקטע בעונת 2017/18 כשקרסנודאר הודחה בשלב הפלייאוף על ידי הכוכב האדום בלגרד (במפגש זה מיכאילו ריסטיץ' הפקיע שער שנפסל על ידי השופטים). באותה עונה גם הודחה בשלב 16 האחרונות של הגביע הרוסי בכדורגל, אם כי בליגה היא הציגה כדורגל משכנע, כאשר נצמדה למקום החמישי בטבלה, עם פיודור סמולוב כמלך השערים של הקבוצה (14 שערים). בעונת 2018/19, סיימה במקום השלישי ולראשונה בתולדותיה הבטיחה מקום בליגת האלופות, בה הודחה בשלב הפלייאוף.

את עונת 2019/2020 פתחה עם רצף של 8 ניצחונות, במה שמהווה להישג שיא בתולדות הקבוצה והתמקמה בראשות טבלת הליגה. היא סיימה במקום השלישי באליפות והבטיחה השתתפותה במוקדמות ליגת האלופות עונה לאחר מכן. בעונת 2020/2021, העפילה לראשונה בתולדותיה לשלב הבתים בליגת האלופות אחרי שגברה בסיבוב המוקדמות על פאוק סלוניקי והייתה אחד המועדונים הצעירים באירופה להגיע להישג זה.

בעונת 2022/23 מונה ולדימיר איביץ' למאמן הקבוצה והוליך אותה להעפלה שנייה בהיסטוריה לגמר הגביע הרוסי. תחתיו, קרסנודאר הציגה כדורגל התקפי שסייע לה להיצמד לראשות טבלת הליגה בעונת 2023/2024 ולסיים כאלופת הסיבוב הראשון, אחרי שניצבה בראשות הליגה במשך 11 מחזורים רצופים, שכללו ניצחונות על ספרטק מוסקבה, רוסטוב ואף סחטה שוויון מול זניט. ברם סיימה את העונה במקום השני.

בעונת 2024/2025 שוב ניצבה בראשות טבלת הליגה במרבית העונה עם ניצחונות על מרבית יריבותיה ועם מאזן של הפסד אחד בלבד, 15 ניצחונות ו־7 שוויונות. בסיום העונה זכתה הקבוצה באליפות הראשונה בתולדותיה כשהיא מובילה על זניט השנייה בנקודה אחת בלבד.

הישגים לפי עונה

עונהליגהמיקוםמשחקיםניצחונותתיקוהפסדיםשעריםניקודמלך השערים2008ליגה 2. דרום3  34226660-2372 דניס דורוז'קין — 12 שערים2009ליגה 1103814101450-4752 אנדריי מיחייב / דניס דורוז'קין — 7 שערים20105 3817101160-4461 יבגני קאלשין — 11 שערים2011/12פרמייר-ליג94416131558-6161 יורה מובסיסיאן — 14 שערים2012/1310301261245-3942 ואנדרסון — 13 שערים2013/145301551046-3950 ואנדרסון — 9 שערים2014/15330179452-2760 מאוריסיו פריירה — 9 שערים2015/16430168654-2556 פיודור סמולוב — 20 שערים2016/174301213540-2249 פיודור סמולוב — 18 שערים2017/18430166846-3054 פיודור סמולוב — 14 שערים2018/19330168655-2356 ויקטור קלאסון — 12 שערים2019/203301410649-3052 מרקוס ברג — 9 שערים2020/2110301251352-4541 מרקוס ברג — 9 שערים2021/22430148842-3050 אדוארד ספרציאן — 8 שערים2022/23630139862-4648 ג'ון קורדובה — 14 שערים2023/24230168645-2956 ג'ון קורדובה — 15 שערים2024/25130207359-2367 ג'ון קורדובה — 12 שערים

קרסנודאר במפעלים האירופיים

יריבות

היריבות העיקריות של קרסנודאר הן שכנותיה סוצ'י שאף היא ממחוז קרסנודאר וכל מפגש ביניהן מהווה את הדרבי המחוזי של קרסנודאר.

למועדון גם יריבות עם מועדון רוסטוב ממחוז רוסטוב השכן והמפגשים ביניהם מכונים "הדרבי הדרומי".

לקרסנודאר יריבות עירונית עם קובאן במסגרת הדרבי של קרסנודאר, אך מאז 2018 היריבות אינה משמעותית בעקבות ירידת קובאן לליגה החובבנית. מועדון אחר מהעיר קרסנודאר בשם "קובאן" מתמודד בליגת המשנה הרוסית, אך גם הוא אינו מהווה יריב משמעותי.

מאז 2018 התפתחה יריבות מתוחה בין זניט לקרסנודאר וכל משחק ביניהן הוא רוויי שערים ואף פעמיים היו משחקי הכרעת אליפות שבהן זניט ניצחה.

סגל
ממוזער|ג'ון קורדובה, מלך השערים של הקבוצה בכל הזמנים, עם 69 שערים בסך הכל.
סגל השחקנים
נכון ל-4 באוקטובר 2025

 (בהשאלה מדינמו מחצ'קלה)

כדורגלנים מפורסמים בעבר ובהווה

ממוזער|פיודור סמולוב, ששיחק במדי קרסנודאר בשנים 2015–2018, 2024–2025, הוכתר למלך השערים של הקבוצה בעונות 2015/16 ו-2016/2017 והיה שיאן השערים במדי קרסנודאר עד 2025 עם 68 שערים בסך הכל.
מאמנים ראשיים
מאמניםשניםתארים/הישגיםהערות ולדימיר וולצ'ק22 בפברואר — 13 באוגוסט 2008  נורבי חאקונוב13 באוגוסט 2008 — 25 בנובמבר 2009  סרגיי טאשוייב25 בנובמבר 2009 — 7 בנובמבר 2010  סלאבוליוב מוסלין29 בדצמבר 2010 — 9 באוגוסט 2013  אולג קונונוב11 באוגוסט 2013 — 13 בספטמבר 2016גמר גביע איגור שלימוב13 בספטמבר 2016 — 2 באפריל 2018  מוראד מוסאייב (ממלא מקום)3 באפריל — 3 במאי 2018  אולג פומנקו4 במאי 2018—יולי 2019  סרגיי מאטבייביולי 2019—יוני 2020  מוראד מוסאייביוני 2020—אפריל 2021שלב הבתים בליגת האלופות ויקטור גונצ'רנקואפריל 2021—ינואר 2022  דניאל פרקהינואר—מרץ 2022 התפטר כתגובה לאירועי הפלישה הרוסית לאוקראינה אלכסיי אנטוניוקפברואר—מאי 2022  אלכסנדר סטורוז'וקמאי 2022—ינואר 2023  ולדימיר איביץ'ינואר 2023—מרץ 2024גמר גביע מוראד מוסאייבמרץ 2024— אליפות ליגת העל 

בעלים וספונסר ראשי
הנהלה ובעלים
הקבוצה הוקמה על ידי איש העסקים סרגיי גאליצקי מייסד רשת המרכולים מגניט, המממן את מועדון הכדורגל באמצעות חברת המגדנאות שלו Constell Group. במאי 2020 פורסם הרכב מחזיקי המניות בחברה, 66.67% ממניות החברה מצויים בידיו של סרגיי גליצקי באמצעות חברת המגדנאות שלו, 33.33% נוספים מצויים בידי חברת United Capital בבעלות איש העסקים מקסים וראסקין.

תפקידשםנשיא סרגיי גאליצקיסגן הנשיא ואלרי בובנובמנכ"ל ולדימיר חאשיגסמנכ"ל נורבי חאקונובמנהל מסחרי, מנהל אקדמיית הנוער ארם פונדוקיאן

נותני חסות
באוגוסט 2016 המועדון חתם על הסכם שיתוף פעולה עם Meizu.
 שנים יצרניות תלבושות שנים נותני חסות שנים בעלים2008—2016  Kappa2011—2013  Home Credit Bank2008—סרגיי גאליצקי2013—2014 Westa2014— Constell Group2016—2022 Puma2022—ואילך ייצור עצמי2023— GK Tochno, Winline

סמל הקבוצה
200px|סמל הקבוצה|ממוזער|שמאל
סמל מועדון קרסנודר הוא בצבעי שחור וירוק. השור מסמל את הנכונות לתקוף, התמדה ועבודה קשה. לוח השחמט מסמל טקטיקה. החצוצרות המורמות - את הקריאה למתקפה. בעוד, הפרסה נועדה למזל טוב. בשנת 2016 הסמל עודכן מעט. הצבע הירוק נעשה כהה יותר, השור נעשה גדול יותר, הקצוות בחלקו העליון השתנו. לכל שאר האלמנטים נוסף מתאר כהה וברור.

תארים, שיאים והישגים
ברוסיה
ליגת העל הרוסית:
זכייה: 2024/25
סגנות: 2023/24
מקום שלישי: 2014/15, 2018/19
הגביע הרוסי
גמר: 2013/14, 2022/23
גביע Match Premier
זכייה: 2019
באירופה
ליגת האלופות:
שלב הבתים: 2020/21
הליגה האירופית:
שמינית גמר: 2016/17, 2018/19
שיאים אישיים
מלך השערים בכל הזמנים - פיודור סמולוב (54)
מלכי השערים במסגרות האירופאיות:
ארי (13)
מגומד-שאפי סוליימאנוב (6)

ראו גם
קרסנודאר: ממשחק למשחק
קרסנודאר (כדורגל נשים)
קרסנודאר-2
קרסנודאר-3

קישורים חיצוניים



הערות שוליים

*
קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-2008
קטגוריה:קרסנודאר: מועדוני כדורגל